Številka: 013-1/2023/4

Datum: 2. 3. 2023

**ZAPISNIK**

4. redne seje sveta zavoda šole, ki je bila v torek, 28. 2. 2023, ob 17. uri v zbornici OŠ Duplek

**Prisotni člani sveta zavoda:** Kelher Nataša, Polanec Brigita, Usar Tanja, Miholič Tomaž, Konrad Andreja, Plešivčnik Jerneja, Kelc Hajdi in Zavec Darja.

**Opravičeno odsotni člani sveta zavoda: Dokl Uroš,** Jambrović Robert in Jakin Tina.

**Vabljeni – prisotni:** ravnatelj Novak Đano, pomočnica ravnatelja za šolo Bračič Brigita, pomočnica ravnatelja za vrtec Drevenšek Milena in računovodja Černelič Tomaž.

Predlagan dnevni red:

1. Otvoritev sestanka, pozdrav in ugotovitev sklepčnosti.
2. Potrditev dnevnega reda.
3. Obravnava in potrditev zapisnika 2. in 3. redne seje.
4. Letno poročilo o poslovanju zavoda.
5. Finančni načrt poslovanja.
6. Revizijsko poročilo.
7. Ocenjevanje delovne uspešnosti ravnatelja.
8. Poročilo o delovanju šolskega sklada.
9. Določitev cene prehrane.
10. Potrditev sistemizacije.
11. Razpis za ravnatelja.
12. Predlogi, pobude, vprašanja.

A1

Predsednik sveta zavoda Tomaž Miholič (v nadaljevanju predsednik) pozdravi navzoče. Ugotovi in potrdi sklepčnost sveta zavoda (v nadaljevanju SZ).

**SKLEP ŠT.: 1**

**Svet zavoda je sklepčen in lahko nadaljuje z delom.**

A2

Predsednik prebere predlagani dnevni red. Gradivo za sejo so vsi člani SZ, skupaj z vabilom na sejo, prejeli preko e-pošte. Prisotne pozove za dopolnitev oziroma potrditev dnevnega reda.

**SKLEP ŠT.2:**

**Prisotni člani sveta zavoda potrdijo predlagan dnevni red sestanka.**

A3

Predsednik preide na obravnavo in potrditev sklepov zapisnika 2. redne seje in 3. dopisne seje SZ. Ker ni pripomb prisotne pozove, da z dvigom rok potrdijo oba zapisnika.

**SKLEP ŠT. 3:**

**Člani SZ soglasno potrdijo zapisnik oziroma sklepe 2. redne seje in 3. dopisne seje SZ.**

A4

**Letno poročilo o poslovanju zavoda OŠ Duplek (priloga k zapisniku).**

Letno poročilo o poslovanju zavoda OŠ Duplek za leto 2022 podata g. ravnatelj in računovodja g. Tomaž Černelič.

G. ravnatelj predstavi splošni del poročila o poslovanju zavoda OŠ Duplek za leto 2022, ki obsega analizo pedagoškega dela.

Računovodja g. Černelič predstavi računovodsko poročilo za leto 2022, in sicer:

* finančna pojasnila k bilanci stanja,
* pojasnila k izkazu prihodkov in odhodkov,
* inventurni odpis osnovnih sredstev in drobnega inventarja nad 1 leto,
* odpis knjižničnega gradiva in odpis knjig v učbeniškem skladu,
* poslovni izid.

**SKLEP ŠT.: 4**

**Svet zavoda OŠ Duplek soglasno potrdi inventuro za leto 2022, odpise osnovnih sredstev in drobnega inventarja nad 1 leto v skupni višini 35.686,57 €, odpise knjižničnega gradiva za 19,49 € in odpis knjig v učbeniškem skladu za 6.380,70 €.**

**SKLEP ŠT.: 5**

**Svet zavoda OŠ Duplek soglasno potrdi Letno poročilo o poslovanju zavoda za l. 2022 in razporeditev presežka prihodkov nad odhodki v višini 6.038,18 € za namen investicij.**

**SKLEP ŠT.: 6**

**Svet zavoda OŠ Duplek soglasno sprejme Poročilo o poslovanju zavoda.**

A5

**Finančni načrt poslovanja zavoda OŠ Duplek za leto 2023 (priloga k zapisniku).**

G. ravnatelj in računovodja predstavita finančni načrt poslovanja za leto 2023. Vsebinski del zajema povzetek delovanja zavoda kot osnovne dejavnosti, v finančnem delu so prikazani prihodki in odhodki po načelu denarnega toka za leto 2022, ter načrtovani oziroma planirani prihodki in odhodki po načelu denarnega toka za leto 2023.

Iz finančnega načrta so vidni viri financiranja, pri čemer sta najpomembnejša vira sredstev od MIZŠ in občine Duplek. Ostali viri prihodka so še iz naslova projektov, donacij in od prodaje blaga in storitev (šolska prehrana).

G. ravnatelj pove, da se kadrovsko ne bomo širili, načrtujemo upokojevanje in nadomestne zaposlitve.

Pove, da so se v mesecu oktobru 2022 vsem zaposlenim zvišale plače za 4,5 %. V januarju 2023 so se plače zvišale tudi vsem pomočnicam vzgojitelja. Znatno so se zvišale tudi cene živil, zato je prišlo do zvišanja stroškov. Občina je zahtevala izračun ekonomske cene.

G. ravnatelj prisotnim pove, da so se stroški ogrevanja občutno zmanjšali odkar smo prešli na ogrevanje s toplotno črpalko.

**SKLEP ŠT.: 7**

**Prisotni člani sveta zavoda OŠ Duplek soglasno potrdijo, da so bili seznanjeni s Finančnim planom poslovanja za l. 2023.**

A6

**Poročilo o notranji reviziji zavoda OŠ Duplek za leto 2021, ki je podalo podjetje Rividera (priloga k zapisniku).**

Računovodja pove, da je bila revizija narejena na daljavo. Pove, da z njihove strani ni bilo podanih posebnih komentarjev. Kar pa so podali smo upoštevali pri zaključnem računu za leto 2022.

Pojasni, da zavod OŠ Duplek zaradi velikega prometa, mora vsako leto imeti notranjo revizijo, saj je le-ta obvezna, če je letno več kot 2 milijona prometa.

**SKLEP ŠT.8**

**Svet zavoda OŠ Duplek soglasno potrdi, da je bil seznanjen z Revizijskim poročilom za l. 2021.**

A7

**Delovna uspešnost ravnatelja.**

Ugotavljanje delovne uspešnosti ravnatelja temelji na Letnem poročilu o poslovanju zavoda, Samoevalvacijskem poročilu o vzgojno-izobraževalnem delu, LDN in Razvojnem načrtu zavoda.

Opravi se na podlagi meril, ki jih določa Pravilnik o merilih za ugotavljanje delovne uspešnosti direktorjev s področja šolstva.

Pravilnik za ugotavljanje delovne uspešnosti ravnatelja in okrožnica ministrstva o delovni uspešnosti ravnatelja sta osnova za izpolnjevanje obrazca za ugotavljanje delovne uspešnosti ravnatelja.

Pogoji za ocenjevanje delovne uspešnosti ravnateljev, ki so navedeni v 19. členu Pravilnika o merilih za ugotavljanje delovne uspešnosti direktorjev s področja šolstva, so:

Ravnatelj ni upravičen do dela plače za delovno uspešnost, če v ocenjevalnem obdobju:

– zavod posluje z izgubo,

– direktor ne zagotovi izvedbe sklepov in ukrepov, oziroma v roku ne odpravi

pomanjkljivosti, ki jih ugotovi Inšpektorat republike Slovenije za šolstvo in šport ali

Računsko sodišče republike Slovenije,

– če zavod dobi negativno mnenje Računskega sodišča republike Slovenije, ki se nanaša na

čas trajanja mandata direktorja,

– če zavod v preteklem šolskem letu ni dosegel vsaj 95 % realizacije pouka oziroma vzgojne

dejavnosti na področju predšolske vzgoje ali ni dosegel vsaj 90 % realizacije individualnega

pouka v programu osnovnega izobraževanja.

Zavod ne posluje z izgubo, kadar v skladu s predpisi del presežka odhodkov tekočega leta pokriva z nerazporejenim presežkom prihodkov preteklih let, če je ta enak ali večji od presežka odhodkov tekočega leta.

**Predstavitev okrožnice MIN o RDU za ravnatelje.**

Ministrstvo je sprejelo sklep, da so bili tudi v l. 2022 posebni pogoji dela. Zato se izločita prva in četrta alineja Pravilnika o merilih za ugotavljanje delovne uspešnosti direktorjev s področja šolstva.

**SKLEP ŠT.: 9**

**Člani sveta zavoda soglasno potrdijo, da ni izločitvenih pogojev za ugotavljanje delovne uspešnosti ravnatelja.**

**Predstavitev okrožnice MIN o RDU za ravnatelje.**

V skladu s 3. odstavkom 22. člena ZSPJS višino dela plače za RDU direktorjev določi organ, pristojen za njihovo imenovanje. Svet zavoda odloči, koliko odstotkov osnovne plače ravnatelja v l. 2022, se nameni za njegovo delovno uspešnost.

Glede na to, da so bile okoliščine, v katerih so delovali vzgojno izobraževalni zavodi, v letu 2022 zelo zahtevne in so od ravnateljev terjale veliko dodatnih naporov, MIZŠ svetom zavodov priporoča, da se za RDU namenijo 5% letne mase osnovne plače ravnatelja.

**SKLEP ŠT.: 10**

**Člani SZ sprejmejo sklep, da se ravnatelju nameni 5 % letne mase osnovne plače ravnatelja.**

**Ocenjevalni list in način za vrednotenje meril (navodila ministrstva):**

Pri tem se ugotavlja:

1. Izpolnitev letnega programa zavoda in
2. Zagotavljanje dodatnih materialnih sredstev potrebnih za delo zavoda.

Ti dve točki se ugotavljata po dodatnih merilih, in sicer:

1. Realizacija obsega programa do 25 %:

* da je program realiziran, se šteje, če je bila pri vseh obveznih predmetih in razširjenem programu dosežena 95 % realizacija.

1. Kakovost izvedbe programa do 35 %:
2. izvedena mora biti samoevalvacija ravnateljevega dela (ugotavljanje pričakovanj učencev, staršev, zaposlenih in drugih zainteresiranih); razkorak med pričakovanji in dejanskim zadovoljstvom je osnova za izboljšave, ki si jih ravnatelj določi v akcijskem načrtu,
3. analiza NPZ,
4. izvajanje dodatnih in nadstandardnih dejavnosti:

- šola razvija dejavnosti, ki so njena posebnost in na podlagi katerih je prepoznana v

širšem okolju,

* šola izvaja dodatne programe, dejavnosti, ki predstavljajo obogatitev in poglabljanje učnih vsebin,
* šola zagotavlja ustrezno IKT opremo.

1. Razvojna naravnanost zavoda do 35 %:

* kar vključuje letno načrtovanje, vključno s poslovnim načrtovanjem in programom razvoja; iz LDN je razvidna povezava s programom razvoja; jasno so zastavljeni cilji, vezani na učni uspeh, zadovoljstvo udeležencev v procesu VIZ, trajnostni razvoj, zagotavljanje materialnih in drugih pogojev dela,
* hospitacije in posvetovalni razgovori z učitelji in ostalimi strokovnimi delavci,
* nadaljnje izobraževanje in usposabljanje ravnatelja, učiteljev in drugih delavcev šole, kar pomeni omogočanje izobraževanja v skladu s kolektivno pogodbo,
* uveljavljanje šole v širšem okolju – sodelovanje v nacionalnih in mednarodnih projektih.

1. Zagotavljanje materialnih pogojev dela do 5 %:

* ravnatelj si prizadeva za pridobivanje sredstev iz donacij in drugih virov za izvajanje javne službe in izboljšanje materialnih pogojev za delovanje zavoda.

Ravnatelj predstavi svoje delovanje po posameznih točkah, ki so pogoj za ocenjevanje delovne uspešnosti ravnatelja.

Vprašanj članov, povezanih z realizacijo posameznih točk ni.

**SKLEP ŠT.:11**

**Svet zavoda ugotovi, da je ravnatelj dosegel 100 % vrednosti meril za ugotavljanje višine dela plače za delovno uspešnost.**

Izpolni se obrazec za ocenjevanje RDU ravnatelja (ocenjevalni list – priloga k zapisniku) in se pošlje na MIZŠ.

A8

**Poročilo o delovanju šolskega sklad v l. 2022 (priloga k zapisniku).**

G. ravnatelj poda poročilo o delovanju šolskega sklada.

Prisotne seznani, da starši vrtčevskih otrok donirajo več sredstev, kot starši otrok, ki obiskujejo šolo.

Pove, da pomočnica ravnatelja za šolo, že vrsto let priskrbi donacijo za šolski sklad v višini 1.000 €.

Za projekt Mirno morje donacije zbira učiteljica Nina Mohar Krajnc.

Pove, da nekaj sredstev imamo še iz projekta Drobtinica (donacije Rdečega križa), ki jih namenjamo kot pomoč otrokom v slabšim socialnim položajem.

V tem letu smo prejeli izredni prihodek, donacijo starša v višini 1.850 €, ki jo je namenil skladu vrtca.

Donirana sredstva koristimo za obogatitev rednega dela, opremo, učila, učne pripomočke. Pove, da večji strošek predstavljajo prevozi otrok na tekmovanja.

Pričakujemo sredstva v višini 0,3% dohodnine, ki so jo starši in zaposleni namenili oziroma donirali šolskemu skladu oziroma skladu vrtca.

**SKLEP ŠT. 12**

**Svet zavoda potrdi, da je seznanjen s finančnim poročilom in programom dela sklada OŠ Duplek za leto 2023.**

A9

**Določitev cene prehrane**

G. ravnatelj prisotnim predstavi predlog spremembe cene prehrane:

učenci: 1. – 4. Z:0,40/0,44 (9%)/0,5(10%) M:0,90 K:2,20/2,40 (9%)/2,60(8%)

5. – 9. M:0,90 K:2,50/2,70 (8%)/3,00(11%)

učitelji: M1,10/1,20 (9%)/1,3(10%) K:4,00/5,30 (32%)/5,5(10%)

drugi: K:4,50/5,80 (30%)/6,0(10%)

**SKLEP ŠT.13**

**Člani sveta zavoda soglasno potrdijo predlagane cene prehrane: malica 0,90 € (cena je nespremenjena), kosilo za učence: 1. - 4.r. 2,60 € in 5. - 9.r. 3,00 €, za učitelje: malica 1,3 €, za kosilo 5,50 € in za druge kosilo 6,00 €, ki veljajo od 1. 3. 2023.**

A10

**Potrditev sistemizacije.**

Ravnatelj predstavi spremembo sistemizacije delovnih mest.

Vlada RS in reprezentativni sindikati s področja vzgoje in izobraževanja so z namenom realizacije uvedbe napredovanja v nazive na delovnem mestu vzgojitelj predšolskih otrok – pomočnik vzgojitelja in zaradi uvedbe novega naziva višji svetnik podpisali Aneks h Kolektivni pogodbi za dejavnost vzgoje in izobraževanja v Republiki Sloveniji (v nadaljevanju Aneks h KPVIZ), ki je objavljen v Uradnem listu RS, št. 11/23 in je začel veljati 28. januarja 2023.

Za realizacijo sprememb, ki jih prinaša Aneks je potrebno spremeniti akt o notranji organizaciji in sistemizaciji delovnih mest, tako, da se dodajo nova delovna mesta v skladu z aneksom.

Rok je 30 dni.

Nova delovna mesta so: (priloga)

**SKLEP ŠT. 14**

**Člani sveta zavoda soglasno sprejmejo sklep o spremembi sistemizacije delovnega mesta vzgojitelj predšolskih otrok - pomočnik vzgojitelja z nazivi in spremembo z uvedbo novega naziva višji svetnik, za določena delovna mesta.**

A11

**Razpis za ravnatelja.**

Predsednik SZ navzoče seznani, da je g. ravnatelj podal odpoved delovnega razmerja zaradi upokojitve.

Predlaga začetek postopka imenovanja ravnatelja na podlagi 58. člena Zakona o organizaciji in financiranju vzgoje in izobraževanja zaradi upokojitve ravnatelja Đana Novaka. Potrebno je razpisati prosto delovno mesto ravnatelja/ravnateljice.

**SKLEP ŠT. 15:**

**Skladno z zakonom o organizaciji in financiranju vzgoje in izobraževanja - ZOFVI (58. člen), zaradi poteka petletnega mandata dosedanjemu ravnatelju, razpisujemo prosto delovno mesto ravnatelja/ravnateljice Zavoda OŠ Duplek, s pričetkom dela 01. 09. 2023.**

Predsednik predlaga, da se prosto delovno mesto za ravnatelja/ravnateljice objavi v Uradnem listu in na spletni strani šole, saj je objava v časniku Večer predraga (slabih 700 eur brez davka). Predsednik bo pripravil vse potrebno za razpis in objavo delovnega mesta ravnatelja/ravnateljice.

**SKLEP ŠT. 16:**

**Objavi se razpis delovnega mesta ravnatelja/ravnateljice v skladu s 53. členom Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj).**

**Razpis – glej prilogo.**

Predsednik seznani člane, da lahko SZ med svojimi člani imenuje ožjo skupino – komisijo za izvedbo razpisa za ravnatelja. Ta pomaga predsedniku v tistem delu postopka, ki služi za administrativna opravila (odpiranje vlog kandidatov, preverjanje ustreznosti vlog in evidentiranje morebitnih nepopolnih vlog, priprava vlog in pridobitev potrebnih mnenj, izvedba razgovorov s kandidati pred odločanjem o izbiri med kandidati, priprava poročila za sejo SZ in druga opravila).

Člani SZ izrazijo, da se bodo v zvezi z vsemi postopki imenovanja ravnatelja sestajali vsi člani SZ in ne le ožja skupina.

**SKLEP ŠT. 17:**

**Člani sveta zavoda sklenejo, da bodo na sestankih v zvezi z volitvami ravnatelja prisotni vsi člani sveta zavoda.**

Predsednik bo o datumu objave razpisa člane SZ obvestila po elektronski pošti.

Vse ostale aktivnosti bomo dorekli ob odpiranju prispelih ponudb.

A12

**Predlogi, pobude, vprašanja.**

g. ravantelj poda informacija o vpisu otrok v šolo in vrtec.

Vpis v šolo je potekal 14. in 15. 2. 2023. Na seznamu za Sp. Duplek je 24 otrok (1 prihaja iz Voličine, 1 iz Korene, 3 s podružnice), za Dvojane je 11 otrok in za Zg. Duplek je 19 otrok (1 otrok iz Sp. Dupleka, 1 Benedikta).

Vpis v vrtec bo potekal od 21. do 23. 3. 2023.

Drugih vprašanj, pobud in predlogov ni bilo.

Seja sveta zavoda je bila zaključena ob 19. uri.

Zapisal: Predsednik SZ

Zavec Darja Miholič Tomaž